आसाफ क एक ठु गीत।
1 हे परमेस्सर, विदेसी लोग तोहरे सेवकन क संग लड़इ बरे आवा अहइँ।
उ मनइयन तोहरे पवित्तर मन्दिर क बर्बाद किहन,
अउ यरूसलेम क उ पचे खण्डहर बनाइ दिहन।
2 तोहरे चेलन क ल्हासन क उ पचे जंगली पंछी क खाइ बरे डाइ दिहन।
तोहरे मनवइयन क ल्हासन क उ पचे जनावरन क खाइ बरे डाइ दिहन।
3 ओन लोगन तोहार लोगन क रक्त पानी जइसा यरूसलेम क चारिहुँ कइँती फइलाएन।
ओनकर ल्हासन क दफनावइ क कउनो भी नाहीं बचा।
4 हमार पड़ोसी देस हमका अपमानित किहन ह।
हमरे आस पास क लोग सबहिं हँसत हीं, अउर हमार मसखरी उड़ावत हीं।
5 हे यहोवा कब तलक अइसा रहब्या, का तू सदा क बरे हम पइ कोहान रहब्या?
का तोहार किरोध आगी क तरह धधकत रही?
आपन किरोध क ओन रास्ट्रन क खिलाफ मोड़ द्या जउन तोहरे नाउँ क मदद बरे नाहीं पुकारतेन।
7 काहेकि उ सबइ रास्ट्र याकूब क नास किहन।
उ पचे याकूब क देस क नास किहन।
8 तू हमरे पुरखन क पापन बरे कृपा कइके हमका सजा जिन द्या।
काहेकि हम पचन्क बहोत अपमानित बाटइ।
9 मोर परमेस्सर, मोर उद्धारकर्ता, हमका सहारा द्या।
आपन ही नाउँ क महिमा बरे हमार मदद करा।
हमका बचाइ ल्या।
निज नाउँ क महिमा क खातिर हम लोगन क पाप क प्रायस्चित करा।
10 दूसर रास्ट्रन क लोगन क तू इ जिन कहइ द्या,
हे परमेस्सर, ओन लोगन क दण्ड द्या ताकि उ सजा क हम भी लखि सकी।
ओन लोगन क तोहरे सेवकन क मारइ क सजा द्या।
11 जेलि मँ बंद भए लोगन क कराहब कृपा कइके सुना।
हे परमेस्सर, तू निज महासक्ती प्रयोग मँ लिआवा अउर ओन लोगन क बचाइ ल्या जेनका मरइ बरे ही चुना गवा ह।
काहेकि उ पचे तोहका अपमानित किहेन ह।
13 हम तउ तोहार लोग अही, हम तोहरे झुण्ड भेड़ी अही जेका तू पालत ह।
हम तोहार गुनगान सदा करब।
हे परमेस्सर हम सदा तोहार महिमा क बारे मँ बताउब।
Awadhi Bible: Easy-to-Read Version. Copyright © 2005 Bible League International.
